3-Ma’ruza Mavzu: Tolalarni tarashga tayyorlash. Reja

|
3-Ma’ruza Mavzu: Tolalarni tarashga tayyorlash. Reja
|
bet | 1/9 | Sana | 26.12.2023 | Hajmi | 4,42 Mb. | | #128500 |
Bog'liq 3-Ma’ruza Mavzu Tolalarni tarashga tayyorlash. Reja
3-Ma’ruza
Mavzu: Tolalarni tarashga tayyorlash.
Reja
Tolali mahsulotlarga ishlov beruvchi uskunalarning texnologik tizimlari.
Titish jarayonining maqsadi va mohiyati
Paxta tоlasini tоzalash jarayonining maqsadi va mоhiyati.
Avtotoytitgichlar.
Tоzalash mashinalarini tuzilishi, ishlashini o’ziga xоsligi. .
Tolali mahsulotlarni titib tozalovchi universal
texnologik tizimlar
Yigirish rejasining birinchi bosqichida toylangan tolalardan titish, tozalash va aralashtirish jarayonlari orqali tarash mashinalari uchun bir tekis qatlam shaklidagi mahsulot tayyorlanadi. Bu vazifa bir texnologik tizimga biriktirilgan mashinalarda (TTA) - titish-tozalash agregatlarida amalga oshiriladi. TTAlarining tarkibi ishlatilayotgan tolalarning ifloslik darajasiga, uzunligiga, yigirilayotgan ip assortimentiga qarab tanlanadi (loyihalanadi yoki qabul qilinadi). Yigirish texnologiyasining taraqqiyoti davomida TTAlar MHD miqyosida tozalash samaradorligiga ko‘ra ajratib kelindi (tozalash darajasi past - 24%, tozalash darajasi yuqori 50-55% va tozalash darajasi juda yuqori - 70%). Ushbu TTAlarda texnologik jarayon kuchli zarbiy ta’sirlar vositasida amalga oshirilganligi tufayli tolalar shikastlanishi yuqori darajada bo‘lgan. Fan texnikaning rivojlanishi, yigirishda avtomatlashtirilgan tizimlarning joriy qilinishi mahsulot sifatiga talabning oshishi TTA tarkibini samarali ishlaydigan, ixcham va tejamkor mashinalar bilan tez-tez o‘zgarishini taqozo etmoqda.
Dunyo mamlakatlarining to‘qimachilik korxonalarida ishlatilayotgan TTA turlari xilma xil bo‘lib, ularni umumlashtirgan holda quyidagi tarkibga keltirish mumkin:
Universal titib tozalash agregati (UTTA)
Avtotoy titgich.
Qaytim tola titgich.
Dastlabki tozalash mashinasi.
Aralashtiruvchi mashina.
Asosiy tozalash mashinasi.
Aerodinamik tozalash mashinasi.
Tola taqsimlash tizimi.
UTTAda tozalash jarayoni uch bosqichda amalga oshirilishi natijasida tolali mahsulotni shikastlanishi va uzun tolalarni nuqsonlarga qo‘shilib chiqib ketishi sezilarli darajada kamaytirilgan.
Agregatning tarkibi, garnituralar, ishchi organlar soni, tolali mahsulotdagi chiqindilar miqdoriga va yigirilayotgan ip assortimentiga qarab o‘zgartirilishi mumkin. Agregat mashinalari pnevmotrubalar yordamida o‘zaro biriktirilgan. Pnevmotrubalar asosiy va yordamchi holatda o‘rnatilgan bo‘lib, tizimdagi mashinani texnologik jarayondan chiqarib qo‘yish imkonini beradi.
Asosiy tozalashdan so‘ng aerodinamik tozalagichlarning ishlatilishi tolalarni nafaqat shikastlanishi balki chigallanishini ham kamaytiradi.
UTTA mashinalarining parametrlari kompyuter yordamida boshqariladi va shaylanadi. Agregat odatda chiqindilarni ajratib oluvchi va changsizlantiruvchi sistema bilan birgalikda ishlatiladi.
Rieter firmasining universal titish-tozalash agregati
Avtomatik toy titgich Unifloc A-11
Dastlabki tozalash mashinasi Uniclean B-11
Aralashtiruvchi mashina UnimixB-70
Bir barabanli tozalagich Uniflex B-60
Ushbu agregat universal va samarali hisoblanib turlicha xom ashyolarda, har xil assortimentdagi (halqali, pnevmomexaniq va qayta tarash) iplar tayyorlashda qo‘llanilmoqda. Tozalash mashinalari bir barabanli ishchi organlar bilan jihozlangan bo‘lib, dag‘al nuqsonlar maydalanmasdan ajratilishi ko‘zda tutilgan. «Truetzschler» firmasining titish tozalash agregati «modul» qurilma hisoblanadi va ishlatish maqsadiga ko‘ra quyidagi turlarga ajratilishi mumkin.
qisqa titish-tozalash agregati
uzun tolalarni titish-tozalash agregati
universal titish-tozalash agregati
kimyoviy tolalarni titish-tozalash agregati
unumdorligi yuqori titish-tozalash agregati
|
| |